《题琴鹤重鸣卷》
明代·胡应麟

绣斧辉煌下越城，江天晴色耀飞旌。当年舄化双凫去，此日琴偕一鹤行。

巫峡彩云晨送客，巴山明月夜谈兵。何烦更就成都卜，回首花骢向北平。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。